id is cs eo de nb pt da is is da ru is is sk hbs_lat is fr en sl fi is is is is is is is is is is is is is is is is is is nn sv nl en es is el is el is el is el en pt nb de is is ceb en cs is is el de da cs cs is el en nb is el is war is el is sv
Jˇn Dan - SkattalŠkkanir Bjarna Ben: Gagnast ■Šr okkur?
H÷fundur er meiraprˇfsbifrei­astjˇri a­ mennt og ß a­ baki glŠsta framtÝ­ Ý ■eirri atvinnugrein.
Hann hefur ennfremur veri­ hßkarlasjˇma­ur, kennari, kokkur ß togara, skˇlastjˇri, svÝnafitubrŠ­sluma­ur, bla­ama­ur, ritstjˇri, sau­ama­ur, bˇkav÷r­ur, strŠtˇbÝlstjˇri, ■ř­andi, bˇndi, framkvŠmdastjˇri, auglřsingasali, m˙rari og leigubÝlstjˇri svo nokku­ sÚ nefnt.
A­eins einu sinni hefur h÷fundinum borist atvinnuupps÷gn. H˙n var munnleg og me­ ■riggja daga eftirvara.
H÷fundurinn hefur n˙ loksins nß­ tilskildum aldri til a­ geta loka­ ferilskrßnni me­ titlinum äOpinber starfsma­ur ßn vinnuskyldu".
SkattalŠkkanir Bjarna Ben: Gagnast ■Šr okkur?
Sjálfstæðismenn lofa skattalækkunum fyrir hverjar kosningar. Það er ekkert nýtt. Bjarni Benediktsson, formaður Sjálfstæðisflokksins, útskýrði lækkun tekjuskatts örlítið í þættinum „Forystusætið“ á RÚV um daginn. Og þær skýringar eru fróðlegar:
Bjarni: Þess vegna er ég líka að minnast hér á lækkun tekjuskatts. Mér finnst ósanngjarnt að fólk borgi meira en 35% tekjuskatt, þegar það hefur nýtt persónuafsláttinn sinn. Mér finnst það bara ósanngjarnt og við eigum að stefna að því að fara með tekjuskattinn þangað niður.
Ægir Þór: Og ætlið þið að lækka hann þá?
Bjarni: Það er stefnumál hjá okkur og hefur alltaf verið. Við eru í raun og veru eini flokkurinn ...
Ægir Þór: Er búið að útfæra það eitthvað? Hversu mikið ...?
Bjarni: 35% er ég að segja að sé hæfilegur tekjuskattur þegar fólk hefur nýtt persónuafsláttinn.
Hvað merkir þetta? Flestir þekkja skattprósentuna 37% á launaseðlinum (36,94% nákvæmlega tiltekið) og kannski er auðvelt að draga þá ályktun að það sé þessi tala sem eigi að fara niður í 35%. Og þá yrðu væntanlega allir glaðir, eða hvað?
En Bjarni á reyndar ekki við þetta, heldur allt annað. Hann er hér að tala um skattbyrðina, sem sé það hlutfall af heildarlaunum okkar sem fer í staðgreiðslu tekjuskatts og útsvars. Skattbyrðin er talsvert misjöfn. Hjá öldruðum og öryrkjum er hún á bilinu 14-18% af strípuðum tekjum, eftir því hvort þeir búa einir eða ekki. Skattbyrði af meðallaunum (600-700 þúsund) er nálægt 27%. Reyndar greiðir enginn meira en 35% launa sinna í tekjuskatt (og útsvar), nema launin fari yfir 1,4 milljónir á mánuði. Þetta er auðvelt að reikna með því að setja upp einfaldan launaseðil í Excel.
Laun forsætisráðherra eru samkvæmt launatöflu kjararáðs rétt ríflega 1.490.000,- á mánuði og Bjarni Benediktsson greiðir samkvæmt því tæplega 610 þúsund í skatt eða 35,6%. Til að komast niður í 35% þarf að lækka skattgreiðslur hans um 10 þúsund á mánuði.
En fjölmargir hafa miklu hærri laun. Fletti maður tekjublaði Frjálsrar verslunar frá í sumar má lesa langar nafnarunur fólks með tvær til fjórar milljónir í mánaðarlaun. Hærri laun eru ekki endilega fátíð og jafnvel  má finna dæmi um meira en 20 milljónir mánuði.
Lítum aðeins á launin sem Bjarna finnst ósanngjarnt að skattleggja svona svakalega:
Sá sem hefur tvær milljónir á mánuði greiðir 757 þúsund í skatt eða 37,9% launanna.
Sá sem hefur þrjár milljónir á mánuði greiðir 1201 þúsund í skatt eða slétt 40%.
Sá sem hefur fjórar milljónir á mánuði greiðir 1645 þúsund í skatt eða 41,1%.
Bjarni Benediktsson vill sem sagt lækka skatta á alla sem hafa meira en 1,4 milljónir á mánuði. Enga aðra. En það munar talsvert um þetta. Fólkið sem hefur fjórar milljónir á mánuði fengi 250 þúsund í skattaafslátt. Það slagar hátt í heil mánaðarlaun þeirra sem eru bótum eða lægstu töxtum. - Og er reyndar talsvert hærri upphæð en þetta fólk fær útborgað eftir skatt.
Háttvirtir kjósendur ættu að rýna örlítið í tölurnar á launaseðlunum sínum, áður en þeir láta freistast af þessu 35% skattahámarki Sjálfstæðisflokksins. Ekki einu sinni tíundi hver landsmaður nýtur góðs af slíkri skattalækkun. Hún er bara fyrir útvalda. Bara fyrir þá allra ríkustu.
En kíkið endilega á þáttinn og horfið á Bjarna útskýra umhyggju sína fyrir skattgreiðendum með eigin augum. Ummælin falla þegar 7:30 mín. eru liðnar af þættinum og þátturinn er hér:
Myndin er stolin af netinu og sýnir úlf í sauðargæru. Hún er sem sagt ekki af Bjarna Benediktssyni.
Til baka Efst ß sÝ­u
Talan Ý myndinni hÚr a­ ofan er
Nau­synlegt er a­ fylla ˙t reiti me­ feitletru­um titli.
Engin frÚttabrÚf Ý bo­i.
Talan Ý myndinni hÚr a­ ofan er
Nau­synlegt er a­ fylla ˙t reiti me­ feitletru­um titli.
Talan Ý myndinni hÚr a­ ofan er